CELEX: 32022D0781
Language: et
Date: 2022-05-16 00:00:00
Title: Nõukogu otsus (EL) 2022/781, 16. mai 2022, Euroopa Liidu ja Uus-Meremaa vahelise 1994. aasta üldise tolli- ja kaubanduskokkuleppe (GATT) XXVIII artikli kohase lepingu (milles käsitletakse kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel allkirjastamise kohta

19.5.2022   
               
               
                  ET
               
               
                  Euroopa Liidu Teataja
               
               
                  L 140/1
               
            
         NÕUKOGU OTSUS (EL) 2022/781,
         16. mai 2022,
         Euroopa Liidu ja Uus-Meremaa vahelise 1994. aasta üldise tolli- ja kaubanduskokkuleppe (GATT) XXVIII artikli kohase lepingu (milles käsitletakse kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel allkirjastamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
         võttes arvesse Euroopa Komisjoni ettepanekut,
         ning arvestades järgmist:
         
                     (1)
                  
                  
                     Nõukogu volitas 15. juunil 2018 komisjoni alustama 1994. aasta üldise tolli- ja kaubanduskokkuleppe (GATT) XXVIII artikli kohaselt läbirääkimisi ELi CLXXV loendis sisalduvate tariifikvootide jaotamise üle Ühendkuningriigi liidust väljaastumise tõttu.
                  
               
                     (2)
                  
                  
                     Läbirääkimised Uus-Meremaaga on lõpule viidud ning 20. detsembril 2021 parafeeriti Euroopa Liidu ja Uus-Meremaa vaheline 1994. aasta üldise tolli- ja kaubanduskokkuleppe (GATT) XXVIII artikli kohane leping, milles käsitletakse kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu (edaspidi „leping“).
                  
               
                     (3)
                  
                  
                     Leping tuleks allkirjastada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga antakse luba kirjutada liidu nimel alla Euroopa Liidu ja Uus-Meremaa vahelisele 1994. aasta üldise tolli- ja kaubanduskokkuleppe (GATT) XXVIII artikli kohasele lepingule, milles käsitletakse kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu, eeldusel et nimetatud leping sõlmitakse (1).
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 16. mai 2022
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Lepingu tekst avaldatakse koos selle sõlmimise otsusega.